Jai Jawan Jai Kisan
Jai Jawan Jai Kisaan (na hindiju: "Slavite vojnika, slavite seljaka") je parola koju je 1965. godine izrekao indijski premijer Lal Bahadur Shastri na javnom skupu u New Delhiju. Ona je izrečena u trenucima kada se mlada indijska država nalazila u teškim trenucima - poslije poraza u ratu sa Kinom i smrti dugogodišnjeg premijera Jawaharlala Nehrua, kao i u diplomatskoj krizi koja će dovesti do rata sa Pakistanom. Shastri je njome nastojao svojim sunarodnjacima ukazati da se obrana vanjskih granica koju provode vojnici upotpunjuje sa poljoprivrednom djelatnošću koja je trebala ukloniti potrebu za uvozom hrane.  Parola je postala izuzetno popularna u Indiji tog vremena.

Izvori

1965
Historija Indije